61972J0020
DOMSTOLENS DOM
AF 7. NOVEMBER 1972
Belgien
mod NV Cobelex
(anmodning om præjudiciel afgørelse indgivet af handelsretten i Antwerpen)
Sag 20/72
Processprog: Nederlandsk
Angående:
En anmodning om fortolkning af artikel 19, stk. 2 i Rådets forordning nr. 19 af 4. april 1962 (JO 30 1962, s.933).
Domskonklusion :
1.
Artikel 19, stk. 2, litra a) i Rådets forordning nr. 19 forpligter den importerende medlemsstat til at anvende den foreskrevne importafgift på samtlige importforretninger, for hvilke den eksporterende medlemsstat har ydet »tredjelands«-restitutioner.
2.
Reglen i denne bestemmelse gælder umiddelbart i samtlige medlemsstater og er bindende for de retsundergivne, uden at der er anledning til yderligere offentliggørelser fra den importerende medlemsstats side.
Generaladvokatens forslag til afgørelse:
a)
Artikel 19, stk. 2 i Rådets forordning nr. 19 af 4. april 1962 forpligter den importerende medlemsstat til umiddelbart at afkræve importørerne de gældende importafgifter, så snart den eksporterende medlemsstat yder en »tredjelands«-restitution.
b)
Denne forpligtelse gælder ikke kun i de indbyrdes forhold mellem de pågældende medlemsstater men tillige og umiddelbart i forholdet mellem importstaten og importøren. Den påvirkes principielt ikke af, at den importerende medlemsstat anvender den nævnte bestemmelse forkert.
c)
En forudgående offentliggørelse i medfør af national ret om anvendelsen af artikel 19, stk. 2, litra a) i forordning nr. 19 er ikke en betingelse for, at denne bestemmelse kan anvendes.
Sammendrag
Landbrug — falles markedsordning — korn — importafgifter — pligt for den importerende medlemsstat til anvendelse i tilfalde af den aksporterende medlemsstats ydelse af »tredjelands«-restitutioner — fremgangsmåde
(Rådets forordning nr. 19, artikel 19)
Artikel 19, stk. 2, litra a), i Rådets forordning nr. 19 forpligter den importerende medlemsstat til at anvende den foreskrevne importafgift på samtlige importforretninger, for hvilke den eksporterende medlemsstat har ydet »tredjelands«-restitutioner.
Denne bestemmelse gælder umiddelbart i samtlige medlemsstater og er bindende for de retsundergivne, uden at der er anledning til yderligere offentliggørelser fra den importerende medlemsstats side.